เปิดศึกดบ. เพิ่ม50สต.
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

ออมสินปรับดอกเบี้ยสลากสู้เงินฝาก
โพสต์ทูเดย์ — ออมสินประกาศขึ้นดอกเบี้ยสลากพิเศษอีก 50 สตางค์ หลังยอดหด คนแห่ไปช็อปดอกเบี้ยธนาคารอื่น 
นายเลอศักดิ์ จุลเทศ ผู้อำนวยการธนาคารออมสิน เปิดเผยว่า ธนาคารได้ปรับขึ้นอัตราดอกเบี้ยสลากออมสินพิเศษอายุ 3 ปี อีก 50 สตางค์ จากเดิมเมื่อฝากครบ 3 ปี จะได้รับเงินต้นพร้อมดอกเบี้ยหน่วยละ 51.875 บาท หรือซื้อหน่วยละ 50 บาท จะได้ดอกเบี้ย 1.875 บาท เพิ่มเป็นหน่วยละ 52.375 บาท หรือซื้อสลากหน่วยละ 50 บาท จะได้ดอกเบี้ย 2.375 บาท มีผลย้อนหลังไปตั้งแต่วันที่ 17 ก.ย.ที่ผ่านมา
“ที่ผ่านมา ธปท. ปรับดอกเบี้ยนโยบายขึ้น 2 ครั้ง ครั้งละ 25 สตางค์ ทำให้ธนาคารอื่นปรับดอกเบี้ยประจำ กระทบยอดขายสลากในเดือน ส.ค. เหลือเดือนละ 1.3 หมื่นล้านบาท จากก่อนหน้านี้ขายได้เฉลี่ยเดือนละ 2 หมื่นล้านบาท ออมสินจึงปรับดอกเบี้ยสลากให้ลูกค้าอีก 50 สตางค์ เพื่อไม่ให้เสียโอกาส” นายเลอศักดิ์ กล่าว 
นายเลอศักดิ์ กล่าวว่า การปรับเพิ่มดอกเบี้ยดังกล่าวเพื่อให้สอดรับกับการปรับขึ้นดอกเบี้ยนโยบายของธนาคารแห่งประเทศไทย (ธปท.) ที่ทำให้ธนาคารพาณิชย์หลายแห่งทยอยประกาศขึ้นดอกเบี้ยเงินฝากประจำขึ้นมา สำหรับยอดรับฝากสลากออมสินรวมตั้งแต่เปิดรับฝากเมื่อกลางเดือน พ.ค. 2553 จนถึงปัจจุบันมีอยู่ร่วม 7.6 หมื่นล้านบาท 
ผู้อำนวยการธนาคารออมสิน กล่าวว่า แม้จะขึ้นดอกเบี้ยสลาก แต่ธนาคารยังไม่มีนโยบายเรื่องการปรับเพิ่มดอกเบี้ยเงินกู้ โดยจะพยายามตรึงดอกเบี้ยเงินกู้ในระดับปัจจุบันไปจนถึงสิ้นปี แต่ต้องพิจารณาเรื่องการปรับเพิ่มดอกเบี้ยนโยบายของ ธปท.ร่วมด้วย 
สำหรับรางวัลสลากออมสินพิเศษนั้น ธนาคารยังคงไว้ตามเดิม โดยรางวัลที่ 1 มูลค่า 10 ล้านบาท จำนวน 2 รางวัล อีกทั้งยังได้สิทธิลุ้นรับรางวัลพิเศษเพิ่มเติมทุกวันที่ 16 ของเดือนเป็นเวลา 9 เดือนติดต่อกัน รวมจำนวน 12 รางวัล มีของรางวัลให้เลือกถึง 3 แบบ ได้แก่ 1.คอนโดมิเนียม 2.ทองคำ และ 3.รถยนต์ดัดแปลงเพื่อการพาณิชย์พร้อมทองคำ มูลค่ารางวัลละประมาณ 1.2 ล้านบาท รวมมูลค่าทั้งสิ้น 14.4 ล้านบาท ซึ่งที่ผ่านมาธนาคารได้มอบรางวัลพิเศษนี้ให้แก่ผู้โชคดีไปแล้ว 4 ครั้ง โดยที่ผู้ฝากยังมีสิทธิลุ้นรางวัลพิเศษอีกจนถึงเดือน ก.พ. 2554 นี้
แหล่งข่าวจากธนาคารพาณิชย์ เปิดเผยว่า ขณะนี้เริ่มมีลูกค้าจำนวนหนึ่งถอนเงินไปซื้อกองทุน ทำให้ธนาคารต้องปรับขึ้นดอกเบี้ยเงินฝากกันจำนวนมาก
ธนาคารทิสโก้ เปิดตัวผลิตภัณฑ์ตั๋วแลกเงิน (บีอี) 555 อายุ 24 เดือน จ่ายดอกเบี้ยแบบขั้นบันได ตั้งแต่ 1.755.50% เดือนแรกถึง 6 เดือนแรก จ่ายดอกเบี้ย 1.75% เดือนที่ 712 จ่ายดอกเบี้ย 2% เดือนที่ 1318 จ่ายดอกเบี้ย 2.25% เดือนที่ 1921 ดอกเบี้ย 2.50% และเดือนที่ 2224 ดอกเบี้ย 5.50% ยอดซื้อขั้นต่ำ 5 แสนบาท
ธนาคารสแตนดาร์ดชาร์เตอร์ด (ไทย) ได้ออกผลิตภัณฑ์บัญชีเงินฝากประจำ Wealth Power ที่ให้ดอกเบี้ยสูงถึง 20% แก่ลูกค้าที่เปิดบัญชีพร้อมซื้อผลิตภัณฑ์ประกันชีวิต เบี้ยประกันขั้นต่ำ 2.5 หมื่นบาท ฝากขั้นต่ำ 5 หมื่นบาท สูงสุดไม่เกินจำนวนเงินทุนประกันของเบี้ยประกันชีวิต โดยฝากประจำ 1 เดือน รับดอกเบี้ย 20% ฝาก 3 เดือน รับดอกเบี้ย 7.75% ฝาก 6 เดือน ดอกเบี้ย 4.5% และฝาก 12 เดือน ดอกเบี้ย 3% ตั้งแต่วันนี้ถึง 30 ก.ย.นี้
ธนาคารนครหลวงไทยกับธนาคารธนชาตรับเงินฝากประจำ 9 เดือน และ 15 เดือน ดอกเบี้ย 11.25% จ่ายดอกเบี้ยรายเดือน งวดแรกตั้งแต่เดือนที่ 3 เป็นต้นไป วงเงินรับฝากครั้งแรก 15 แสนบาท